Νεκρή φύση: Βάζο με Ροζ Τριαντάφυλλα

Ο πίνακας Νεκρή φύση: Βάζο με Ροζ Τριαντάφυλλα δημιουργήθηκε το 1890 από τον Βίνσεντ βαν Γκογκ στο Σαίντ Ρεμί. Κατά τη διάρκεια της δημιουργίας του έργου ο Βαν Γκογκ ετοιμαζόταν να φύγει από το άσυλο Σαίντ Ρεμί για να πάει στην ήσυχη πόλη Οβέρ σουρ Ουάζ έξω από το Παρίσι.  Ο πίνακας, τόσο με την επιλογή των λουλουδιών όσο με την επιλογή του θέματος και των χρωμάτων που χρησιμοποιήθηκαν, αντανακλά την αισιοδοξία του Βαν Γκογκ εκείνη την περίοδο. Ο πίνακας ανήκει στην Εθνική Πινακοθήκη Τέχνης της Ουάσινγκτον.

Ο πίνακας
Ο Βαν Γκογκ ζωγράφισε τον πίνακα "Νεκρή φύση: Βάζο με Ροζ Τριαντάφυλλα" λίγο πριν την έξοδό του από το άσυλο Σαίντ Ρεμί.

Ως το τέλος της παραμονής του στο Σαίντ Ρεμί και με την άφιξή του στην Οβέρ σουρ Ουάζ να πλησιάζει, ο Βαν Γκογκ μετέφερε την αισιοδοξία και τον ενθουσιασμό του μέσα από τη ζωγραφική λουλουδιών. Περίπου την περίοδο που ζωγράφισε το έργο ο Βαν Γκογκ, έγραψε στη μητέρα του, «Αλλά για την υγεία του ατόμου, όπως λες, είναι πολύ απαραίτητο να εργάζεται στον κήπο και να βλέπει τα λουλούδια να αναπτύσσονται». Έγραψε στην αδελφή του Ουίλ, «τις τελευταίες μέρες στο Σαίντ Ρεμί δούλευα σαν τρελός. Μεγάλα μπουκέτα από λουλούδια, βιολετί χρώματος ίριδες, μεγάλα μπουκέτα τριαντάφυλλα».

Ενώ δεν πιστεύεται ότι ο Βαν Γκογκ είχε μια ιδιαίτερη σχέση με τα τριαντάφυλλα, η Εθνική Πινακοθήκη Τέχνης (NGA) υποστηρίζει, «είναι σαφές, όμως, ότι αντιλαμβανόταν όλα τα φυτά που ανθίζουν ως έναν εορτασμό της γέννησης και της ανανέωσης- που έσφυζαν από ζωή. Αυτή η αίσθηση υπογραμμίζεται εδώ από το ζωντανό πράσινο του φόντου, το οποίο έχει το ντελικάτο χρώμα των νέων φύλλων της άνοιξης». Η NGA περιγράφει περαιτέρω τον πίνακα, «Οι κυματιστές κορδέλες των χρωμάτων, που εφαρμόζονται με διαγώνιες πινελιές, δίνουν ζωή στον καμβά και τοποθετούν τις μαζεμένες μορφές των λουλουδιών και των φύλλων. Αρχικά, τα τριαντάφυλλα ήταν ροζ-το χρώμα έχει ξεθωριάσει- και δημιουργούσαν αντίθεση τα συμπληρωματικά χρώματα με το πράσινο».

Το έργο είναι ένα από τα πολλά παραδείγματα του Βαν Γκογκ της υπεραφθονίας στη νεκρή φύση, γεμίζοντας την εικόνα με το βάζο και λουλούδια που ξεχειλίζουν. Άλλα παραδείγματα είναι η Νεκρή φύση με τα Γαρίφαλα και η Νεκρή φύση με Ανεμώνες. Το πληθωρικό μπουκέτο τριαντάφυλλα λέγεται ότι είναι το μεγαλύτερο και πιο όμορφο έργο νεκρής φύσης του Βαν Γκογκ. Ο Βαν Γκογκ έκανε ακόμα ένα πίνακα με τριαντάφυλλα στο Σαίντ Ρεμί, που εκτίθεται στο Μητροπολιτικό Μουσείο Τέχνης της Νέας Υόρκης.

Όταν Βαν Γκογκ έφυγε από το Σαίντ Ρεμί στις 16 Μαΐου και τα δύο ζωγραφικά έργα με τα τριαντάφυλλα έμειναν πίσω για να στεγνώσει το παχύ στρώμα μπογιάς. Ο Βαν Γκογκ υπολόγιζε ότι θα χρειαζόταν ένας μήνας για τους πίνακες να στεγνώσουν. Είχαν φτάσει στην τελευταία κατοικία του Βαν Γκογκ, στην Οβέρ σουρ Ουάζ, μέχρι τις 24 Ιουνίου.

 Προέλευση 
 Ο συλλέκτης έργων τέχνης Paul Gallimard (1850-1929) του Παρισιού είχε στην κατοχή του τον πίνακα από το 1905.  Ο πίνακας δεν περιλαμβάνεται στο βιβλίο του Louis Vauxcelles, "Collection M.P. Gallimard," Les Arts (Σεπτέμβριος 1908). 
 Υπήρχε στην ιδιωτική συλλογή των Bernheim-Jeune του Παρισιού τουλάχιστον από το 1917. Δανείστηκε από τους Bernheim-Jeune σε μια έκθεση το 1917 στη Ζυρίχη.
 Πωλήθηκε το 1929 στους Alex Reid & Lefèvre, Λονδίνο.
 Αποκτήθηκε το 1929 από τον W. Averell Harriman. Ο πίνακας εκτέθηκε από την πινακοθήκη Marie Harriman Gallery το 1930 και επίσης δανείστηκε τον ίδιο χρόνο σε μία έκθεση στο Μπάφαλο της Νέας Υόρκης.
 Το 1991 ο πίνακας δωρίστηκε από τον κο και την κα.  W. Averell Harriman της Νέας Υόρκης στην Εθνική Πινακοθήκη Τέχνης της Ουάσινγκτον.

Ο πίνακας όταν δωρίστηκε στην Εθνική Πινακοθήκη Τέχνης από την Πάμελα Χάριμαν στην μνήμη του συζύγου της, είχε κοστολογηθεί πως άξιζε 60 εκατ. δολάρια.

Παραπομπές

Κατηγορία:Έργα ζωγραφικής του Βίνσεντ βαν Γκογκ